هه‌ریۊ جه‌ ڕێزان ساریجا، ڕازییه‌ ئۊزتورك، مه‌زڵوم دینچ و فایه‌ق ئۊزگور ئه‌رۊڵی، پارێزنه‌راو نویسگه‌و یاسایی سه‌دەی‌، وەروو ئانەیە  بتاوا دیڎار چەنی ڕابه‌ری گه‌لی كورد، عه‌بدوڵا ئۊجالانی کەرا، كه‌  ئیمراڵینە ئینا چێروو گوشه‌گیریێوە تندینە، سه‌رڎای هه‌ریۊ جە داواكاری گردینوو كۊماروو بورسای و ‌ڕاوه‌به‌رایه‌تیی بەیاگەیاونای سزێشا جە زینڎانوو ئیمراڵی-ینە كەرد.
پارێزنه‌رۍ پەی وینای، عومه‌ر خه‌یری كۊنار، حامیلی یه‌ڵدرم و وه‌یسی ئاكتاشی، كه‌ ئادێچ ئیمراڵینە زینڎان كریێنۍ، داواكارییشا پێشكه‌شوو داواكاری گردینی و ڕاوه‌به‌رایه‌تیی زینڎانی كەرد.
ڕۊژو ٢٥ ئاڎاروو ٢٠٢١‌ تا ئیساتۍ، هیچ زانیاریێوە ‌باره‌و ڕابه‌روو گه‌لوو كوردی، عه‌بدوڵا ئۊجالانیوە نییا.
پارێزنە‌رۍ  به ‌مه‌به‌ستوو دیڎاری چەنی ڕابه‌روو گه‌لوو كوردی، حه‌فتۍ دووۍ جارۍ داواكاری پێشكه‌ش کەرا، وەلۍ جوابوو داواكارییه‌كاشا مەدریۊوە.
س.ز
